CELEX: 32008D0306
Language: mt
Date: 2008-03-17 00:00:00
Title: 2008/306/KE: Deċiżjoni tal-Kunsill tas- 17 ta' Marzu 2008 dwar il-konklużjoni ta' Ftehim fil-forma ta' Skambju ta' Ittri bejn il-Komunità Ewropea u l-Ukraina rigward id-dazji ta' l-esportazzjoni

16.4.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 106/14
            
         DEĊIŻJONI TAL-KUNSILL
   tas-17 ta' Marzu 2008
   dwar il-konklużjoni ta' Ftehim fil-forma ta' Skambju ta' Ittri bejn il-Komunità Ewropea u l-Ukraina rigward id-dazji ta' l-esportazzjoni
   (2008/306/KE)
   IL-KUNSILL TA' L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u partikolarment l-Artikoli 133(1), flimkien ma' l-ewwel subparagrafu ta' l-Artikolu 300(2) tiegħu,
   Wara li kkunsidra l-proposta mill-Kummissjoni,
   Billi:
   
               (1)
            
            
               Fl-14 ta' Ġunju 1994 il-Komunitajiet Ewropej u l-Istati Membri tagħhom u l-Ukraina ffirmaw fil-Lussemburgu l-Ftehim ta' Sħubija u Kooperazzjoni (PCA), li daħal fis-seħħ fl-1 ta' Marzu 1998.
            
         
               (2)
            
            
               Meta wieħed jikkunsidra l-impenn tal-Komunità u l-Istati Membri tagħha u ta' l-Ukraina li jsaħħu l-integrazzjoni ekonomika li tikkostitwixxi bażi essenzjali għas-sħubija tagħhom.
            
         
               (3)
            
            
               Minn Marzu 2007 in-negozjati nfetħu għal Ftehim Imtejjeb bejn l-UE u l-Ukraina biex jissostitwixxi l-PCA.
            
         
               (4)
            
            
               Huwa intenzjonat li l-Ftehim Imtejjeb jipprovdi għall-ħolqien ta' Żona ta' Kummerċ Ħieles (FTA) komprensiva, bħala element ewlieni għal Ftehim Imtejjeb, wara l-adeżjoni ta' l-Ukraina mal-WTO.
            
         
               (5)
            
            
               Fil-kuntest tan-negozjati għall-adeżjoni fil-WTO ta' l-Ukraina, il-Kummissjoni, f’isem il-Komunità, innegozjat sensiela komprensiva ta’ impenji tal-ftuħ tas-suq min-naħa ta' l-Ukraina li huma ta’ importanza partikolari għall-Komunità, kif stipulat f'Memorandum li kien hemm qbil dwaru bejn in-negozjaturi ta' l-Ukraina u l-Kummissjoni fis-17 ta’ Marzu 2003.
            
         
               (6)
            
            
               Dawn l-impenji huma issa inkorporati fil-Protokoll ta’ Adeżjoni ta' l-Ukraina fil-WTO.
            
         
               (7)
            
            
               Matul il-proċess ta' l-adeżjoni ta' l-Ukraina mal-WTO l-Kummissjoni nnegozjat f'isem il-Komunità ftehim fil-forma ta' Skambju ta' Ittri bejn il-Komunità Ewropea u l-Ukraina, fejn l-Ukraina intrabtet li telimina dazji ta' l-esportazzjoni fuq il-merkanzija mad-dħul fis-seħħ tal-Ftehim FTA futur ta' bejn l-UE u lUkraina.
            
         
               (8)
            
            
               Il-Ftehim propost għandu jiġi approvat f'isem il-Komunità,
            
         IDDEĊIEDA KIF ĠEJ:
   Artikolu 1
   Il-Ftehim, fil-forma ta' Skambju ta' Ittri bejn il-Komunità Ewropea u l-Ukraina rigwardid-dazji ta' l-esportazzjoni fuq il-merkanzija huwa hawnhekk approvat f'isem il-Komunità.
   It-test tal-Ftehim fil-forma ta' Skambju ta' Ittri huwa mehmuż ma' din id-Deċiżjoni.
   Artikolu 2
   Il-President tal-Kunsill huwa b'dan awtorizzat jaħtar persuna jew persuni li jkollhom is-setgħa li jiffirmaw l-Ftehim sabiex tintrabat il-Komunità (1).
   Artikolu 3
   Din id-Deċiżjoni għandha tiġi pubblikata fil-Ġurnal Uffiċjali ta’ l-Unjoni Ewropea.
   
      Magħmula fi Brussell, 17 ta’ Marzu 2008.
      
         
            Għall-Kunsill
         
         
            Il-President
         
         I. JARC
      
   
   
      (1)  Id-data tal-bidu fis-seħħ tal-Ftehim se jiġi pubblikat fil-Ġurnal Uffiċjail ta' l-Unjoni Ewropea.
    ---documentbreak--- 
   
               16.4.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 106/15
            
         TRADUZZJONI
   FTEHIM
   Fil-forma ta' skambju ta' ittri bejn il-Komunità Ewropea u l-Ukraina rigward id-dazji ta' l-esportazzjoni
   Kyiv, il-11 ta’ Diċembru 2007
   Eċċellenza,
   Fil-kuntest tal-Ftehim ta' Sħubija u Kooperazzjoni bejn il-Komunitajiet Ewropej u l-Istati Membri tagħhom, u l-Ukraina ta' l-14 ta' Ġunju 1994, u skond in-negozjati dwar l-adeżjoni ta' l-Ukraina fl-Organizzazzjoni Dinjija tal-Kummerċ, l-iskop ta' din l-ittra huwa li tikkonferma li d-dazji applikati mill-Ukraina għal merkanzija li toriġina fiha u esportata lejn il-Komunità Ewropea għandhom jiġu eliminati mad-dħul fis-seħħ tal-ftehim dwar Żona ta' Kummerċ Ħieles UE-Ukraina, li jrid jiġi negozjat wara l-finalizzazzjoni tal-proċess ta' adeżjoni ta' l-Ukraina fil-WTO, fil-qafas ta' Ftehim Imtejjeb ġdid.
   Nipproponi li din l-ittra u t-tweġiba tiegħek għaliha jistabbilixxu ftehim formali bejnietna.
   Dan il-ftehim se jidħol fis-seħħ mid-data li fiha l-Komunità Ewropea tirċievi notifika bil-miktub mill-Ukraina wara li tkun wettqet il-proċeduri interni meħtieġa.
   Nikkonferma li din l-ittra u t-tweġiba tiegħek għaliha jistabbilixxu ftehim formali bejnietna.
   Jekk jogħġbok, Eċċellenza, aċċetta l-assigurazzjoni ta’ l-ogħla stima tiegħi.
   
      
         F'isem l-Ukraina
      
      M. AZAROV
   
   Brussell, l-1 ta’ April 2008
   Eċċellenza,
   Nikkonferma li rċevejt l-ittra segwenti mill-Gvern ta' l-Ukraina ddatata l-11 ta' Diċembru 2007 li għaliha nirringrazzjak:
   
      “Fil-kuntest tal-Ftehim ta' Sħubija u Kooperazzjoni bejn il-Komunitajiet Ewropej u l-Istati Membri tagħhom, u l-Ukraina ta' l-14 ta' Ġunju 1994, u skond in-negozjati dwar l-adeżjoni ta' l-Ukraina fl-Organizzazzjoni Dinjija tal-Kummerċ, l-iskop ta' din l-ittra huwa li tikkonferma li d-dazji applikati mill-Ukraina għal merkanzija li toriġina fiha u esportata lejn il-Komunità Ewropea għandhom jiġu eliminati mad-dħul fis-seħħ tal-ftehim dwar Żona ta' Kummerċ Ħieles UE-Ukraina, li jrid jiġi negozjat wara l-finalizzazzjoni tal-proċess ta' adeżjoni ta' l-Ukraina fil-WTO, fil-qafas ta' Ftehim Imtejjeb ġdid.
      Nipproponi li din l-ittra u t-tweġiba tiegħek għaliha jistabbilixxu ftehim formali bejnietna.
      Dan il-ftehim se jidħol fis-seħħ mid-data li fiha l-Komunità Ewropea tirċievi notifika bil-miktub mill-Ukraina bl-effett li tkun wettqet il-proċeduri interni meħtieġa.
      Nikkonferma li din l-ittra u t-tweġiba tiegħek għaliha jistabbilixxu ftehim formali bejnietna.”
   
   Nikkonferma li din l-ittra kkwotata hawn fuq u t-tweġiba tiegħi għaliha jistabbilixxu ftehim formali bejnietna.
   Jekk jogħġbok, Eċċellenza, aċċetta l-assigurazzjoni ta’ l-ogħla stima tiegħi.
   
      
         F'isem il-Komunità Ewropea
      
      P. MANDELSON